คือมีอาการคันที่บริเวณด้านบนแคมอะค่ะมีกลุ่มตุ่มแดงๆ2-3 จุด คันๆ แต่ตอนปัสสาวะไม่เจ็บค่ะ ถ้าเกาแล้วไปเข้าห้องน้ำมันจะแสบๆ ส่วนมากจะคันค่ะ อยากทราบว่าเป็นอะไรเอ่ยย
สวัสดีค่ะ อาการคันและมีตุ่มที่อวัยวะเพศหญิง อาจเกิดจาก1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินหากตุ่มลุกลาม ปวดแสบ และคันมาก ควรพบสูตินรีแพทย์เพื่อตรวจร่างกายให้ได้การวินิจฉัยที่แน่นอนการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่ ยังไม่เอายาอะไรไปทาเพราะยังไม่ทราบการวินิจฉัย